Óbudai Árpád Gimnázium

Az Óbudai Árpád Gimnázium egy középiskola Budapest III. kerületében. Óbuda első középiskolájaként alapították. Több mint száz éves működése során számos nagynevű tanár tanított falai között, diákjai közül neves közéleti személyiségek sora került ki. Jelenleg 6 és 4 osztályos gimnáziumként működik. 1940-ben épült épülete a 20. századi modern építészet figyelemreméltó alkotása, műemlék. Az HVG 2022-es és 2023-as középiskolai ranglistáján is az ország 17. legjobb középiskolája volt. Fekvése Az épület Óbudán, a római katonai amfiteátrum közvetlen szomszédságában helyezkedik el. Története 1902 őszén kezdte meg működését Óbuda első középiskolája, a III. kerületi Magyar Királyi Állami Főgimnázium Morvay Győző igazgató vezetésével. Az iskola két éven át a VII. kerületi Főgimnázium fiókintézménye volt, és albérletben lakott a Tímár utca 12. alatti iskola földszintjén. 1905-ben átkerült a Zsigmond térre, egy bérházba, ahol tantermekké alakított lakásokban folyt az oktatás. 1940-ben elkészült a Nagyszombat utcában az új épület az óbudai polgárok téglajegyei segítségével. Üvegfalú rajzterme, egybenyitható, nagy tornatermei révén európai színvonalú volt, nem beszélve a természettudományos kabinetekről, ahol minden asztalt elláttak gázzal, vízzel, villannyal. Nevét Árpád magyar fejedelem után kapta, hasonlóan a szintén Óbudán található Árpád hídhoz. Az 1924-ben, az új középiskolai törvény alapján főgimnáziumból reálgimnáziummá, majd az 1934. évi XI. tc. alapján 8 évfolyamos gimnáziummá vált iskola. Az egységes középiskolai rendszerre való fokozatos áttérés az 1942/43. tanévre fejeződött be, ekkorra mind a 8 évfolyam az új, egységes gimnáziumi tanterv szerint tanult. A háborús évek alatt, 1940-ben új tantárgyként megkezdődött az olasz tanítása (az angol helyett 2. idegen nyelvként az erre jelentkezőknek, az 5. osztályban). 1945-től az iskolarendszer átalakításával a 8 osztályos gimnázium fokozatosan 4 osztályos gimnáziummá alakult. 1949-ben betelepítették társbérlőként a Bláthy Ottó Erősáramú Ipari Technikumot. Ugyan a technikum pár év múlva új épületet kapott a Szépvölgyi úton, az így felszabaduló részt nem kaphatta vissza az Árpád, mert ideköltöztették a Kandó Kálmán Főiskola Erősáramú Karát. A főiskola – mivel sokkal jobb anyagi helyzetben volt, mint a gimnázium – folyamatosan terjeszkedett, először az alagsor, majd természettudományos termek kerültek hozzájuk, végül 1965-ben az iskola a nagy tornatermét is elveszítette. Közben az egész épület kezelési joga is a Kandóhoz került, az Árpád albérlővé vált, sőt 1982-ben kitelepítették a gimnázium második évfolyamát a Szőlő utcai dolgozók iskolájába. A Kandó-Árpád társbérlet megszüntetéséért 1984 óta folytak a tárgyalások, amelyek 1995-ben eredményre vezettek, így a Bécsi úton felépülhetett az új Kandó-épület. Az épületet 2005-ben visszakapta az iskola. Épülete Az Árpád gimnázium 1940-ben átadott épülete a modern magyar építészet jelentős példája, 1976 óta műemlék. Tervezői Hidas Jenő és Papp Imre, főkivitelezője Hesz Lajos. Építészeti stílusát tekintve a két világháború modern építészeti mozgalmainak, elsősorban Le Corbusier és a Bauhaus elveire alapozott, vasbeton pillérvázas rendszerű funkcionalista alkotás. A 3 szintes, U alakú épület 4896 m²-en terül el. Az építés 1938–40 között zajlott. Az új épület a 2. világháborúban komoly belövéseket kapott. A telek, amelyen az iskola épülete áll, az 1880-as években még Óbuda Újlak felé eső határán külterületnek számított, az újlaki téglagyáraknak voltak itt téglaszárítói. A főváros 1898-ban sajátította ki és vonta belterületbe a területet. 1913-ban alakították ki a mai utcahálózatot, azonban a telek egészen 1936-ig üresen állt, amikor elhatározták, hogy itt építik fel a gimnázium új épületét. 1937-ben nyilvános tervpályázatot hirdettek, amelyre rekordszámú pályázat érkezett. A 77 tervező által benyújtott 80 munka közül Hóman Bálint vallás- és közoktatásügyi miniszter Hidasi Jenő és Papp Imre tervének megvalósítására adott megbízást. Papp és Hidas 1934 és 1936 között Olaszországban dolgozott, így nem véletlen az olasz racionalista építészeti elemek megjelenése az épületen, amit a Nagyszombat utcai homlokzat, a bejárat, az előcsarnok és a tornaterem horizontális ablakraszterének kialakítási módja is tükröz. A homlokzatok minden felesleges dísztől mentesek, a sima mészkőburkolatú felületek egyetlen dísze a Nagyszombat és Zápor utcai íves sarkon, az ablaksávok folytatásában elhelyezett hárommezős, 10 méter magas domborművek, ezek Rumi Rajki István szobrászművész alkotásai. A domborművek témái: a földszinten: A meghódított népek fejedelmei hódolnak Árpád vezérnek, az első emeleten: a Vérszerződés, a második emeleten: Emese álma. Az épület jelenleg önkormányzati tulajdonban van. Igazgatói Morvay Győző 1902–1926 Vasadi Balogh György dr.1926 Gáldy Béla 1927–1942 Kékesy János 1942–1946 Udvarhelyi Ágoston 1947–1950 Vörös István 1950–1952 Éber Imre 1952–1956 Fülöp Zoltán 1956–1971 Tiszavölgyi István 1971–1986 Száva Gézáné 1986–1996 Gyimesi Róbert 1996–2006 Karádi Magdolna 2006–2009 Gyimesi Róbert 2009–2020 Kis Róbert 2020–2025 dr. Nánay Mihály 2025– Az Árpád Gimnázium alapítványai és a díjazottak A volt tanárokról és tanulókról elnevezett díjak. Forrás: Dr. Lengyel Imre-díj Dr. Csizmás Lajos-díj Fülöp Zoltán-díj Udvarhelyi Ágoston Kalokagathya díja Krajcsovits Márton-díj Karádi Károly-díj Gombár Vince-díj Bajza–Könözsy-díj Dr. Farkas György-díj Irodalom Iskolai értesítők, Budapest - III. Kerületi Magyar Királyi állami Árpád főgimnázium 1904-1961. Óbudai Árpád Gimnázium Weblapja. Árpád Gimnázium. Tudásközpont Facebook. Óbudai Árpád Gimnázium. Az intézmény adatai. Lévay Zsolt: 100 év – 100 kép az Árpád Gimnázium történetéből. „Árpád Gimnázium” Alapítvány, Budapest, 2002. ISBN 9630098997. Óbudai Árpád gimnázium. Egykor.hu és most. 2012. Fehérvári Zoltán-Prakfalvi Endre. Az Óbudai Árpád Gimnázium. Tóth Sándor emlékének. Árpád Gimnázium. Index.hu (Az Árpád Gimnázium volt tanulóinak üzenő topic oldala) Gyimesi László. Gyorsfényképek egy óbudai polihisztorról. Beszélgetés Boga Bálinttal gimnáziumi emlékeiről. Óbudai Anziksz. 2019. I. rész. Gyimesi László. Gyorsfényképek egy óbudai polihisztorról. Beszélgetés Boga Bálinttal gimnáziumi emlékeiről. Óbudai Anziksz. 2020. II. rész. Karádi Magdolna. A középvezetői rendszer bevezetése és működésének tapasztalatai az óbudai Árpád Gimnáziumban. A Mi Amfink. Árpád Lapok 2005/06-2022/23. Alapítója: 2005 szeptemberében Koncz Levente tanár. Lechner Tudásközpont. Árpád, az első gimnázium Óbudán. 2019. június 12. Tér és forma, 1940 (13. évfolyam) XIII. évfolyam, 9. szám. A Magy. Kir. Állami Árpád gimnázium – Budapest. Árpádos képzőművészek az öregdiák-találkozón. 2017. március 7. Budapest Főváros Levéltára fond- és állagjegyzéke. HU BFL VIII.30. Magyar Királyi Állami Árpád Gimnázium iratai (III. Nagyszombat u. 19.) (Fond) Létrehozás ideje: 1902-1960. Megjegyzés: 1902-1959. Terjedelem: 2,78 ifm. Tiszavölgyi István Az Árpád Gimnázium története. Kiadó: Árpád Gimnázium. 1977. Tíz év könyve. Kiadja az Árpád Gimnázium Alapítvány, Budapest. Felelős kiadó: Gyimesi Róbert igazgató. Szerkesztette Rónyai Tünde. 2012. Fehérvári Zoltán - Prakfalvi Endre: Az Óbudai Árpád Gimnázium. Műemlékvédelem. 52. évf. 5 sz. 2008. Az Árpád Gimnázium igazgatói 1902–2001. Az Árpád Gimnázium tanárai 1902–2001. ABC sorrendben 739 tanár neve. 100 év – 35 név: az Árpád Gimnázium öregdiák tanárai. 100 év – 50 név: az iskola országosan (el)ismert tanárai. 100 év – 100 név: az iskola országosan (el)ismert öregdiákjai, összesített statisztikák, az első 40 év statisztikai adatai (1902–1942), az utolsó 20 év statisztikai adatai (1980–200), a tanulói létszámok alakulása (1902–2001). "Az Óbudai Árpád Gimnázium 120 éve. (1902-2022) OSZK-MEK" (magyar nyelven). Sipos Béla. Hozzáférés: 2023. április 13.. Karádi Győző (1867‒1952) Redemptio. 2022 december. Szabó-Gödri Rita. A szülők tiltakozása ellenére megszavazta a tantestület az Óbudai Árpád Gimnázium fenntartóváltását. Átlátszó. 2025. július 21. További információk A gimnázium honlapja Árpád Gimnázium, Sulinet Archiválva 2017. április 10-i dátummal a Wayback Machine-ben A gimnázium honlapja III. kerületi magyar királyi állami Árpád főgimnázium, Budapest évkönyvei 1904-1961. Árpád Gimnázium, Sulinet Archiválva 2017. április 10-i dátummal a Wayback Machine-ben Album Videók Kiss Jenő irodalom-latin szakos tanár emléktáblájának avatása az Óbudai Árpád Gimnáziumban. Kiss Jenőről megemlékeztek: Szenkuti Kis Gábor nevelt fia, volt tanítványai közül: Karádi Magdolna igazgató, (Gombár Vince halála, 1967 után latinra tanította) Végh András Sándor (1957-1961. IV.a) és Krekó Béla (1959-1963. IV.a.) – Videó, - Operatőr Korbai Géza. (Kiss Jenő-1.avi) Közzététel 2008. május 23. Kiss Jenő meglátogatása Zamárdiban. Operatőr: Erdős László –2001.07.30.] – Videó, - (Kiss Jenő-2.avi) Közzététel 2008. május 23. Az Óbudai SzentLÉLEKtér. – Youtube.com, Közzététel 2012. december 14. Óbudai Árpád Gimnázium Kórusa Éneklő Ifjúság 2017. Orosz Erzsébet. – Youtube.com, Közzététel 2017. április 7. Gombár 2023 – LIVE – Youtube.com, Közzététel 2023. márc. 24. Buzogány 2023. Árpád Média. Fekete Andrea (felkészítő tanár) – Youtube.com, Közzététel 2023. május 21. Jegyzetek